Document ID: 32004D0604

ID-DEĊIŻJONI TAL-KUMMISSJONI
tas-7 ta' Lulju 2004
fuq l-awtorizzazzjoni tal-Kamra tal-Kummerċ Turko-Ċiprijotta skond l-Artikolu 4(5) tar-Regolament tal-Kunsill (KE) Nru 866/2004
(innotifikata fid-dokument bin-numru C(2004) 2583)
(It-test bi-Grieg biss huwa awten tiku)
(2004/604/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 866/2004 (1), u b'mod partikolari l-Artikolu 4 (5) tiegħu,
Billi:
(1)
Skond l-Artikolu 4(5) tar-Regolament tal-Kunsill (KE) Nru 866/2004, merkanzija li tasal miż-żoni mhux taħt il-kontroll effettiv tal-Gvern tar-Repubblika ta' Ċipru ġewwa ż-żoni ta' tali kontroll, għandha tkun akkumpanjata minn dokument maħruġ mill-Kamra tal-Kummerċ Turko-Ċiprijotta, awtotizzata kif xieraq mill-Kummissjoni bi ftehim mal-Gvern tar-Repubblika ta' Ċipru.
(2)
Huwa għalhekk meħtieġ li għal dak il-għan il-kamra tal-Kummerċ Turko-Ċiprijotta tkun awtorizzata kif xieraq.
(3)
Il-Gvern tar-Repubblika ta' Ċipru aċċetta din l-awtorizzazzjoni,
ADOTTAT DIN ID-DEĊIŻJONI:
Artikolu 1
Il-Kamra tal-Kummerċ Turko-Ċiprijotta hija awtorizzata li toħroġ dokumenti anċillari kif previst fl-Artikolu 4 (5) tar-Regolament tal-Kunsill (KE) 866/2004.
Kampjun tad-dokument anċillari huwa mogħti fl-Anness I tar-Regolament tal-Kummissjoni (KE) 866/2004.
Artikolu 2
Din id-deċiżjoni hija indirizzata lir-Repubblika ta' Ċipru.
Magħmula fi Brussell, fis-7 ta' Lulju 2004.

Labels: 8
3
15
18